Tony Hall

Cyn-newyddiadurwr a gweithredwr darlledu o Sais yw Anthony William Hall, Barwn Hall o Benbedw, CBE. Bu'n Gyfarwyddwr Cyffredinol y BBC rhwng Mawrth 2013 ac Awst 2020, ac yna yn Gadeirydd Ymddiriedolwyr y National Gallery hyd at 22 Mai 2021. Roedd yn Gyfarwyddwyr Newyddion y BBC rhwng 1993 a 2001, a Phrif Weithredwr y Tŷ Opera Brenhinol yn Covent Garden, Llundain o 2001 hyd at Mawrth 2013. Fe'i urddwyd yn Arglwydd am Oes a cymerodd ei sedd yn Nhŷ'r Arglwyddi fel aelod croesfeinciol ar 22 Mawrth 2010. Cychwynnodd ei swydd fel Cyfarwyddwyr-Cyffredinol y BBC ar 2 Ebrill 2013, a sefodd lawr ar 31 Awst 2020, wedi ei ddilyn gan Tim Davie. Yn 2021, cyhoeddwyd ymchwiliad annibynnol i honiadau am sut y gwnaeth Martin Bashir lwyddo, drwy ddulliau twyllodrus, i gael cyfweliad nodedig gyda Diana, Tywysoges Cymru yn 1995. Cynhaliodd Hall adolygiad mewnol i'r honiadau yn 1996 ond cymerodd Bashir wrth ei air ac fe gam-arweiniodd bwrdd y BBC gyda'i ddisgrifiad o sut y sicrhawyd y cyfweliad. Ymddiswyddodd fel cadeirydd y National Gallery ar 22 Mai 2021.